Da Pfluag im Woppn deit auf de Bedeitung vo da Landwiatschoft fia Straubing hi. Andare Deitungan ziang a Verbindung zum Woppn vom Ortsadlsgschlecht vo de Straubinga, wobei unklor is, in wos fia a Richtung da Woppnbestandtei ibanumma worn is. De Rautnschuidal stengan fia de Grafn vo Bogen und de eana nochfoignden Wittelsbacha, de wo de Stod grindt hom. De Lilie steht ois Mariensymboi fia de Patronin vom Bisdum Augschburg, wo Straubing seit 1029 dazua gheat und aa ois Symboi fias Marktrecht vo da Stod. Des Woppn is fost unvaändat seit in ebba 1270 ibaliafart, de aktuelle Fossung is 1952 ibaprüft und festglegt worn.